GiliGold/VAD_KnessetCorpus huggingface dataset:
איתן כבל: עקב זה שהדברים הללו לא תוקצבו בבסיס התקציב של הרשות, אין לה מקורות מימון לפעולות השוטפות שלה.
איתן כבל: יש לציין, שהיא עורכת קיצוצים דראסטיים בכוח-אדם, בשכר שוטף ובהתאם לתכניות עבודה.
איתן כבל: בעקבות המצב, אנו מבקשים פה לסייע להם בעשרים מליון שקל שבעצם מכסים להם את הגרעון הצפוי למחצית השנה הראשונה.
איתן כבל: דיון נוסף ייערך לקראת תום מחצית השנה בתקווה שהמצב בתיירות יתאושש וכך גם הכנסות הרשות בהתאם, ואז נהיה גם יותר חכמים בנוגע למחצית השנה השניה.
איתן כבל: לפי הערכות הרשות, כמה בדרך כלל מגיעים תיירים מחו"ל למיתקני הרשות?
יוסף יצחק פריצקי: יש את מצדה.
איתן כבל: במצדה היה השנה שיא.
י' גרוסמן: לא בתיירות נכנסת.
איתן כבל: למשל, בפסח השנה, היתה עליה, ונדמה לי שנקבו באחוזים ברדיו, של כ-18% בכל אותם מקומות שאפשר לספור כמה כרטיסים.
איתן כבל: על-פי הדיווחים שנמסרו ע"י הגורמים שעוסקים בעניין, וכך נאמר לפחות, היתה עליה של כ-18%, למרות המצב.
איתן כבל: אני מצטער להגיד, שניסיתי לטפל בזה ללא הועיל: אני גר בראש העין ליד פארק אפק, ובשעה 14:00 חשקה נפשי עם משפחתי וחברי ללכת לעשות קצת על האש.
איתן כבל: הגענו בשעה 14:00, וגבו סכום שאיננו זול במיוחד אך זה לא הנושא ,ואמרו לי שבשעה 17:00 סוגרים.
איתן כבל: מדובר בשעון קיץ, ועד השעה 20:00 אתה יכול להפעיל זאת בלי שום בעיה.
איתן כבל: סיפרו לי סיפור ארוך למה זה בלתי אפשרי, כולל מכתב רישמי שהגיע מכם לא בהיותי חבר-כנסת, וזה נראה לי מופרך.
איתן כבל: אני חוזר אחורה לשאלה: בכל זאת, יש עליה אפילו גדולה.
איתן כבל: האם זה לא מתקזז?
ישראל כץ: אחדד את שאלת חבר-הכנסת כבל.
ישראל כץ: מבחינת ההכנסות, הצפי מהכנסות כתוצאה מביקורים, כמה היה לפני שנה וכמה השנה?
א' ורדי: כמות הישראלים בסך-הכל ההכנסות המתוכננות היא 20 עד 25% מסך ההכנסות הכלליות של הרשות.
א' ורדי: הרשות בנויה על הכנסות מתיירים בעיקר במצדה ובמקומות אחרים.
א' ורדי: אם יש עליה של תיירות בפסח - 18% - זה מתוך 20% או 25% בסך-הכל החישוב השנתי של כניסת תיירים לאתרים.
א' ורדי: אין לי פה מספרים מדוייקים.
א' ורדי: היו"ר ישראל כץ: האפשר לקבל מספר מדוייק?
י' גרוסמן: הבסיס הוא 113 מליון שקל שנתי - הכנסות מדמי כניסה לאתרים בקופות.
י' גרוסמן: כשאיבדנו 50% עכשיו, איבדנו קרוב ל-50 מליון שקל.
י' גרוסמן: 20 מליון שקל היו בתוך בסיס התקציב, ו-20 מליון שקל לא היו בתוך בסיס התקציב.
י' גרוסמן: עכשיו, אנו פשוט נאבקים על השכר שלנו, ולא על עבודות פיתוח ולא על דבר אחר.
יוסף יצחק פריצקי: מי מחליט על מה הוא גן לאומי ושמורת טבע?
יוסף יצחק פריצקי: יש חוק.
א' ורדי: החוק קובע, שאנו יוזמים, בודקים, עושים הערכות ומגישים זאת לכל ועדות התכנון מרמת הוועדה המקומית והוועדה המחוזית.
א' ורדי: בסופו של דבר, שר הפנים צריך לחתום על ההכרזה, ואז היא נחשבת להכרזה.
יוסף יצחק פריצקי: אגיד לך למה אני שואל את השאלה הזו.
יוסף יצחק פריצקי: למה יש ועדה למקומות קדושים ואתם?
יוסף יצחק פריצקי: תיירים יהודים שבאים לפה, ותיירות נוצרית ודאי שבאה לפה מטעמים דתיים, באים לכותל ולמצדה, וחלקם גם הולכים, למשל, לקבר רבי שמעון בר-יוחאי.
יוסף יצחק פריצקי: במצדה הם משלמים כי זה שלך, בכותל זה בכלל משהו אחר, וקבר רבי שמעון בר-יוחאי זה משהו אחר.
יוסף יצחק פריצקי: למה לא מאחדים את כל העניין הזה לרשות אחת?
יוסף יצחק פריצקי: למה חלק נוגע במשרד הזה, וחלק נוגע במשרד אחר?
יוסף יצחק פריצקי: יש פה כפילויות.
יוסף יצחק פריצקי: האם אתם עובדים איתם באיזה שהוא שיתוף פעולה?
א' ורדי: עובדים בשיתוף פעולה הדוק.
א' ורדי: יש לנו הרבה אתרים.
א' ורדי: יש, למשל, בית-כנסת בפקיעין ובעין-גדי.
יוסף יצחק פריצקי: איזה הגיון יש בחלוקה הזו ובחלוקה הזו?
יוסף יצחק פריצקי: מבחינתי, אין שום בעיה שמי רוצה לבקר בכותל ולא להתפלל בו ישלם כסף.
יוסף יצחק פריצקי: למה הוא משלם במצדה ולא שם?
ישראל כץ: האם את כל זה אתה רוצה לכלול בדיון הזה?
יוסף יצחק פריצקי: ברצוני להבין לפי מה הם עובדים.
מיכאל קליינר: אם כבר פתחתם את הדלת, אוסיף שאלה.
מיכאל קליינר: אותי מטריד לאו דוקא המקומות הקדושים הפופולריים ואלה שכולם יודעים עליהם, אלא זה שיש בארץ מאות מקומות קדושים שבגלל שאינם מקור הכנסה- - - א' כבל: אלה בעיקר קברים.
מיכאל קליינר: אלה בעיקר קברים.
מיכאל קליינר: יש, למשל, את קבר יהודה ביהוד, ויש קברים בטבריה וליד כפרים ערביים.
מיכאל קליינר: יש הרבה מאד מקומות קדושים.
ישראל כץ: האם קבר יהודה הוא ביהוד וגם בטבריה?
מיכאל קליינר: קבר יהודה בן יעקב הוא ביהוד, ובטבריה יש מקומות קדושים אחרים וליד כפרים ערביים.
מיכאל קליינר: בכל המקומות האלה ההזנחה טואטלית, חוץ מכל מיני משוגעים לדבר, מתנדבים, שמטפחים אותם, ואין מי שמטפל בהם.
יוסף יצחק פריצקי: יש מי שאמור לטפל.
א' ורדי: יש הרבה קברים למשל בבית-שערים; מכיון שזה גן לאומי, הוא מקבל את כל היחס הטיפולי והשמירה.
א' ורדי: זה ממש מקסים, ואפשר לראות גם את האחזקה המכובדת.
יוסף יצחק פריצקי: לעומת זאת, זו בושה וחרפה איך קבר רבי שמעון בר-יוחאי נראה.
יוסף יצחק פריצקי: תעביר אותו לרשות.
יוסף יצחק פריצקי: יש איזה שהוא מצב עקום.
יוסף יצחק פריצקי: אינני מבין למה יש ועדה למקומות קדושים.
יוסף יצחק פריצקי: לגבי מצדה, אני לפחות בודאי רואה בזה קדושה לא פחות ממקום אחר.
א' ורדי: יש בית-כנסת שמוחזק במצדה.
מיכאל קליינר: במלים אחרות, הוא אומר:
מיכאל קליינר: אם מקום קדוש במקרה נמצא בשמורה שלו, הוא מטפל בו.
יוסף יצחק פריצקי: ברצוני לומר לך, שהמצב בקבר רבי שמעון בר-יוחאי הוא בושה וחרפה.
יוסף יצחק פריצקי: יש אנשים מאמינים בעולם ששולחים- - -
ישראל כץ: האם אין כספים לתחזק?
ישראל כץ: ודאי שיש.
יוסף יצחק פריצקי: אולי יש.
יוסף יצחק פריצקי: אינני יודע.
יוסף יצחק פריצקי: זה נראה איום ונורא.
יוסף יצחק פריצקי: מה שנעשה שם מביש.
ישראל כץ: נדמה לי, שיש יהודי בשם רבי מרדכי הלפרין.
ישראל כץ: הנה, יש תקציב של 30 מליון שקל ליהודי בשם מרדכי הלפרין, שממונה על זה, כדי לשפץ זאת.
דובר: תעבירו זאת אלינו, ונסדר זאת ב-10 מליוני שקל.
מיכאל קליינר: באיזה משרד זה נמצא?
א' תמרי: אלה מספר משרדים ממשלתיים.
א' תמרי: מדובר בלשכה הממשלתית לתיירות מטעם משרד התיירות.
א' תמרי: זו החלטה של ממשלה.
יוסף יצחק פריצקי: האם שם גובים כסף?
א' תמרי: לדעתי, לא יגבו גם אחרי.
יוסף יצחק פריצקי: אם כך, למה גובים במצדה?
יוסף יצחק פריצקי: עכשיו, כלל אינני מבין את ההגיון בזה.
ישראל כץ: הוא איש רב מעללים, אך הוא אחראי על 30 מליון שקל.
ישראל כץ: אני מכיר אותו.
ישראל כץ: הוא היה עוזר ראש ועדת הכספים, חבר-הכנסת לשעבר פלדמן.
ישראל כץ: דרך אגב, זה עונה על השאלה הםא יש התייחסות למקומות האלה.
יוסף יצחק פריצקי: כנראה, ששם זה הגיע לכזה מצב, שתיקצבו.
ישראל כץ: יש תיקצוב לכל דבר.
יוסף יצחק פריצקי: אני מעדיף, שזה יהיה ברשות אחת ראויה שמטפלת בזה.
ישראל כץ: אבל, מבחינת התוכן, יש הבדל בין זה לבין זה.
ישראל כץ: י' פריצקי: למה יש הבדל בין בית-הכנסת בציפורי לבין זה?
ישראל כץ: אני מניח, שלמשרד הדתות יש עניין במקומות הקדושים.
איתן כבל: חבר-הכנסת פריצקי צודק.
מיכאל קליינר: אין לזה משמעות דתית.
איתן כבל: אין לזה משמעות דתית.
איתן כבל: המשמעות היא תחזוקתית.
איתן כבל: אין לזה את המשמעות, שאתה אומר: במקום זה וזה מלמדים תורה.
יוסף יצחק פריצקי: אינני מדבר על ישיבות.
א' ורדי: מתחזקים אתרים הקדושים לנצרות כמו בקורסי ובכפר-נחום.
א' ורדי: אנשים נוצרים באים, מתפללים ומאד נהנים.
יוסף יצחק פריצקי: הם גם משלמים.
א' ורדי: כן.
א' ורדי: הלחמניה על שולחן זה יקרה יותר מהכניסה לאתרים שלנו.
יוסף יצחק פריצקי: אינני מתלונן.
יוסף יצחק פריצקי: אין לי טענה נגד זה, ואני חושב שזה בסדר.
ישראל כץ: חבר-הכנסת פריצקי טוען לקיפוח המקומות הקדושים.
יוסף יצחק פריצקי: אני טוען, שבדבר הזה, לגבי המקומות הקדושים, במידה מסויימת אתה צודק.
ישראל כץ: אבל, זה נובע ממה שאתה אומר.
יוסף יצחק פריצקי: לוקחים אותם ועושים אותם לטיפונדה של משרד מסויים.
יוסף יצחק פריצקי: אין לי שום בעיה.
יוסף יצחק פריצקי: להיפך, ברצוני שלמדינת ישראל תהיה תיירות דתית.
יוסף יצחק פריצקי: זה דבר חשוב, טוב וראוי.
יוסף יצחק פריצקי: אני רוצה, שיהודים מהעולם יבואו למדינת ישראל לבקר ולהתפלל.
יוסף יצחק פריצקי: אני חושב, שיש רשות אזרחית טובה וראויה שעושה עבודה טובה, ואני מבקר הרבה בשמורות הטבע.
יוסף יצחק פריצקי: למה היא לא מטפלת גם בזה?
ישראל כץ: אבל, הם אומרים, שהם עובדים בתיאום.
ס' אלחנני: יש רשויות שבאות לכאן בענייני התקציב שלהן, ואביא את הדוגמא האחרונה - רשות השידור - ואז אתה מגלה שיש להם עודף הכנסות, כלומר מסתבר שיש להם קרנות ועודפים.
ס' אלחנני: רשות הטבע והגנים בימיה הטובים, בימים שיש גאות בתיירות - האם יש הכנסות?
ס' אלחנני: אם צברו קרנות באיזה שהוא מקום, מן הראוי שזה ישמש מין כרית גישור לתקופה שיש מחסור.
יוסף יצחק פריצקי: דרך אגב, האם אתם מטפלים גם באתרי הנצחה?
ס' אלחנני: זה הנימוק, למשל, ברשות לניירות ערך לצבירת עודפים לפעמים.
ס' אלחנני: בתקופות שאין תשקיפים יהיה להם ממה לממן את המשכורת.
ס' אלחנני: האם כאן היו עודפים שהצטברו?
ישראל כץ: דבר אחד אני יכול להגיד בעניין הזה: טוב שזה לא מחובר.
ישראל כץ: אם זה היה קשור למקומות קדושים, היית מתנגד לתת עשרים מליון שקל.
ישראל כץ: כך יש סיכוי לא רע שאתה תאשר זאת.
יוסף יצחק פריצקי: להיפך, הייתי נותן ארבעים מליון שקל, אם זה היה קשור למקומות קדושים.
ישראל כץ: אם אלה מקומות קדושים לנצרות, יש סיכוי שאתה תאשר זאת.
יוסף יצחק פריצקי: היושב-ראש, אני יהודי הרבה יותר טוב מאלה שיושבים פה ומתיימרים להיות יהודים.
יוסף יצחק פריצקי: היו"ר ישראל כץ: לא חלקתי על כך.
ס' אלחנני: חבר-הכנסת פריצקי, שכחת גוף נוסף - רשות העתיקות.
מיכאל קליינר: הוא שאל על אתרי הנצחה.
מיכאל קליינר: רצו לצרף להם, ובסוף לא- - -
יוסף יצחק פריצקי: אני מסתכל על זה מהבחינה האזרחית.
יוסף יצחק פריצקי: כמו שאני חושב שיום השבת במדינת ישראל צריך להיות יום המנוחה הלאומי, ועד עתה זה לא קיים כי כל הכנסת מתנגדת להצעה זו ואינני מבין למה, אני חושב שמקומות קדושים מבחינה דתית הם אתרי תיירות.
יוסף יצחק פריצקי: אלה אתרים דתיים, וזו תיירות דתית.
יוסף יצחק פריצקי: זו ארץ הקודש.
יוסף יצחק פריצקי: אין שום סיבה בעולם שליהודי שבא לפה להתפלל בכותל, לנסוע למצדה ולהשתטח על קבר רבי שמעון בר-יוחאי לא יהיה מקום נקי, ראוי, יפה, מתוחזק ומכובד.
מיכאל קליינר: איש האוצר לא ענה על השאלה החשובה ששאל סמדר אלחנני.
א' תמרי: יש לזכור שאת הרשות הקימו לפני שנתיים בערך, וכשהקימו אותה לא נערכו למצב של ירידה דראסטית.
א' תמרי: יחד עם הדיונים השנה הקמנו קרן כזו יעודה, שמטרתה: במקרה של שנים רעות, היא תיכנס לבסיס התקציב, כלומר היא אכן תשמש כאיזה שהוא עורף; כרגע, זה יהיה קטן, ונקווה שזה יהיה גדול בהמשך.
א' תמרי: כרגע, אין את זה.
א' תמרי: הקימו את הרשות לפני שנתיים, ואין עודפי תקציב גם כך.
מיכאל קליינר: היא לא שאלה האם יש עודפי תקציב.
מיכאל קליינר: היא שאלה האם אין עודפי כספים.
א' תמרי: אין עודפי כספים.
א' תמרי: הרשות מנצלת את כל הכספים שהיא מקבלת למטרות לשמן היא הוקמה.
איתן כבל: הוא אמר, שאין להם כסף גם על מה שיש להם היום, בלי קשר לירידה.
מיכאל קליינר: בעבר, גופים באו לבכות אלינו, ואחר כך התברר שיש עודפים.
א' תמרי: לרשות הטבע והגנים אין שום עודפי תקציב, והיא עושה את המיטב שהיא יכולה.
א' תמרי: היו"ר ישראל כץ: נציג המשרד לאיכות הסביבה, אני מבין שהכסף הולך אליכם בכלל.
יגאל הורביץ: הכסף לא הולך אלינו.
יגאל הורביץ: יש כאן איזה שהוא עיוות במבנה.
יגאל הורביץ: הרשות היא תחת אחריות השר לאיכות הסביבה, ולעומת זאת הרפרנטורה באוצר היא של משרד התיירות.
יגאל הורביץ: זה שינוי שאנו צריכים לעשות.
יגאל הורביץ: המצב הקשה של הרשות נובע גם מזה שאין להם, למעשה, את השר שאחראי עליהם שירוץ מול האוצר וילחם על תקציבים, וזה דבר שאנו נעבוד עליו.
יגאל הורביץ: זה קשור מאד.
יגאל הורביץ: כשבא מנכ"ל הרשות אליך, ואינך יודע שמחר הוא יכול לבוא עם השר לאיכות הסביבה - התשובות פחות טובות מאשר כאשר אנו באים עם צרכי המשרד לאיכות הסביבה ויש לנו את הגיבוי הפוליטי של השר.
יגאל הורביץ: זו שאלה ארגונית.
ישראל כץ: האם בדקתם את הסוגיה?
מיכאל קליינר: אם הוא יבוא לשר התיירות, זה יותר מפחיד.
ישראל כץ: אינני מתייחס לאישיות מסויימת.
יגאל הורביץ: שר התיירות לא אחראי על הרשות.
איתן כבל: לא ענית לו לחבר-הכנסת קליינר.
יוסף יצחק פריצקי: הוא לא יכול לענות.
יגאל הורביץ: לא עניתי, כי אני לא ברמה הזו.
ישראל כץ: מה יקרה אם אנו נאשר?
ישראל כץ: האם אתם בכלל בתוך הנושא?
ישראל כץ: י' הורביץ: אנו בתוך הנושא.
ישראל כץ: איך תקבעו?
יגאל הורביץ: אנו מלווים אותו.
יגאל הורביץ: בדקנו את מקורות הרשות ואכן ראינו את הירידה הדראסטית בהכנסות.
יגאל הורביץ: אנו מתקציבנו נתנו שני מליוני שקלים בנוסף לעשרים מליון השקלים, כדי לגבות את ההסדר הזה.
יגאל הורביץ: צריך רק לזכור, שהסדר זה הוא למחצית הראשונה של השנה.
יגאל הורביץ: לגבי המחצית השניה, יהיה דיון נוסף.
ישראל כץ: זה לגבי המחצית הראשונה, כלומר זה עד סוף חודש שישי.
יגאל הורביץ: כן.
יגאל הורביץ: הבעיה היא, שהם תלויים לחלוטין בהכנסות מתיירות, ונשאלת השאלה האם צריך לשנות את כל מבנה תקציב הרשות.
יוסף יצחק פריצקי: מישהו הבטיח שלום וביטחון - והם מחכים חצי שנה.
יוסף יצחק פריצקי: הם מניחים, שאחרי זה יהיה בסדר.
יגאל הורביץ: השאלה היא האם יש צורך לשנות את מבנה תקציב הרשות באופן שהם לא יהיו תלויים באופן כל כך מובהק בהכנסות מתיירות.
ישראל כץ: האם יש התייחסות?
ישראל כץ: יביאו לנו בקשה נוספת עוד מעט.
יגאל הורביץ: נכון.
ישראל כץ: היה צריך כבר להביא אותה.
ס' אלחנני: מה עם בתי-הספר?
ס' אלחנני: צריך לעודד תיירות פנים לדברים האלה.
ישראל כץ: אני מדבר מעבר לזה.
ישראל כץ: י' הורביץ: אנו יודעים גם מה מצב טיולי בתי-הספר, וגם זה נבדק.
ישראל כץ: אני אומר, שחשוב שבמדינת ישראל תהיה רשות כזו שמחזיקה את האתרים שיהיה לה בסיס תקציבי קבוע שאיננה תלויה בגורמים שונים.
איתן כבל: למעשה, לְמה עשרים מליון השקלים האלה אמורים להיות מופנים?
א' ורדי: חד וחלק, למשכורות לאנשים.
ישראל כץ: זה למחצית השנה הזו בלבד.
ישראל כץ: דרך אגב, היתה כאן ועדת משנה בראשות חבר-הכנסת וילן, שאני מבין שישבה בנושא הזה.
ישראל כץ: הוא אמר לי שהוא ממליץ.
א' ורדי: מבחינה ציבורית, אם זה מעניין את חברי-הכנסת אומר איזו תכנית התייעלות עשינו.
א' ורדי: תחילה, פיטרנו 25 אנשים.
א' ורדי: כל עובד תורם יום עבודה בחודש; לא משלמים לו משכורת, אך הוא עובד.
א' ורדי: הבכירים - ארבעה בכירים - קיצצו לצמיתות שבעה אחוזים משכרם, גם אם פעם יהיה מצב טוב.
א' ורדי: תכניות עבודה, כמובן, קוצצו למינימום.
איתן כבל: כמה עובדים יש לכם?
א' ורדי: 480-500 עובדים.
א' ורדי: יש לנו 57 אתרים.
איתן כבל: האם אתם מעסיקים גם דרך חברות כוח-אדם?
א' ורדי: זה עונתי למצבי PEAKS כמו בחגים כשעם ישראל בא.
ישראל כץ: יש פה את הדו"ח על הוצאות השכר של גופים קיבוציים ותאגידים.
א' ורדי: אנו לא בחריגים.
ישראל כץ: יש כאן את כל הרשימה.
ישראל כץ: בהזדמנות זו, נבדוק זאת.
ישראל כץ: א' ורדי: מי שמאשר לנו זה ועדת התאגידים.
ישראל כץ: אנו תאגיד סטטוטורי.
ס' אלחנני: בעמוד 251 בחוברת העבה כתוב, שיש שבע משרות של בכירים, שמדובר בשכר חודשי ממוצע 24 אלף שקל ובעלות כוללת של 32 אלף שאל.
ס' אלחנני: א' כבל: זהו קוד גוף 60252.
מיכאל קליינר: אפילו לכאורה הם לא מופיעים בחריגים.
י' גלוסמן: נותרו ארבעה בכירים.
י' גלוסמן: אפילו לכאורה אין לנו חריגים.
א' קרשנר: לפי כרך ב', הם לא חורגים בשנים 1998 ו-1999.
מיכאל קליינר: זה לא אומר, שלא נגלה בשנה הבאה שחרגתם ב-2000.
א' ורדי: לא תגלה.
א' ורדי: ירדנו ב-7%.
א' ורדי: אנו עושים את הסטטיסטיקה, ועוד נתנו 7%.
יוסף יצחק פריצקי: יש את העניין של מרכז יצחק רבין לחקר ישראל.
ס' אלחנני: הכתבתי לך את הערותי או שרק העברתי לך את הפניה?
יוסף יצחק פריצקי: אינני מסכים לאשר את הדבר הזה.
ס' אלחנני: האם עכשיו אתה אומר לי זאת?
ס' אלחנני: יש לך ישיבה על זה.
איתן כבל: איפה בקשת חבר-הכנסת פריצקי?
איתן כבל: י' פריצקי: זה לא הגיוני.
איתן כבל: האם גוף שהמדינה מתקצבת אותו לפי חוק יקבל תרומות?
איתן כבל: מה הדבר הזה?
איתן כבל: מרכז רבין רוצה תרומות.
ישראל כץ: הוא בנוי על זה: חלק - ממה שאתה נותן, וחלק - מתרומות.
יוסף יצחק פריצקי: מבקשים עכשיו לתת, ואני חושב שאסור לתת את זה.
איתן כבל: הטענה שלו, ואני אומר זאת מקריאה בעיתונים, שהתקציב--
ישראל כץ: --בנוי גם על תרומות.
איתן כבל: --בנוי גם על תרומות.
איתן כבל: חבר-הכנסת פריצקי, אני מבין מה שאתה אומר.
יוסף יצחק פריצקי: צריך להיות אחד מהשניים: או שאנו עושים גוף תקציבי, ולדעתי מרכז רבין לחקר ישראל צריך להיות מספר אחד וצריך לקבל תקציב ממדינת ישראל כמו שצריך וצריך לעבוד כמו בני אדם, או שהוא גוף שמקבל תרומות.
יוסף יצחק פריצקי: מה זה גוף סטטוטורי שמקבל תרומות?
איתן כבל: נגיע לזה.
ישראל כץ: לגבי כל נושא הסעיף, אמרנו שאנו צריכים לבדוק את כל הגופים.
יוסף יצחק פריצקי: כל הסיפור הזה לא נורמלי.
ישראל כץ: אם כך, אתם בעד קבלת הבקשה.
יגאל הורביץ: בהחלט.
ישראל כץ: חבר-הכנסת ליצמן אמר, שברצונו לעכב זאת.
ישראל כץ: אינני יודע מה המשמעות החוקית של זה.
מיכאל קליינר: זה הדיון, ועכשיו צריכים להצביע.
ישראל כץ: הוא אמר, שהוא רוצה לעכב.
ישראל כץ: הוא יכול להגיד, שזו רביזיה.
איתן כבל: הוא לא אמר כלום.
יוסף יצחק פריצקי: אני מבקש לשמור רביזיה.
יוסף יצחק פריצקי: תחליטו על הרביזיה שלי בעוד חמש דקות.
ישראל כץ: זה - לא.
יוסף יצחק פריצקי: הכלל הוא, שבפגרה דנים ברביזיה אחרי חמש דקות.
מיכאל קליינר: זכות ח"כ לבקש עיכוב, ומתקיים דיון.
מיכאל קליינר: אבל, הוא לא יכול לא לבוא לדיון- - -
איתן כבל: הוא גם לא אמר זאת.
איתן כבל: הוא אמר, שיש לו השגות.
ישראל כץ: הוא אמר לי.
מיכאל קליינר: ברגע שמתקיים הדיון, מצביעים.
מיכאל קליינר: אם הוא ירצה רביזיה - ירצה רביזיה.
יוסף יצחק פריצקי: אי אפשר.
יוסף יצחק פריצקי: צריך רביזיה עכשיו.
יוסף יצחק פריצקי: אני מוכן לבקש זאת עכשיו.
מיכאל קליינר: אמרו לי שאני מייעץ ליו"ר- - - מ' קליינר: העירו לי שאני מייעץ ליו"ר, ואינני רוצה ליעץ ליו"ר.
ע' לנג: באתי לכאן לגבי פניה דחופה בנושא גילה.
ישראל כץ: כנראה, שזה לא הגיע אלינו.
ע' לנג: זה אצלכם.
א' קרשנר: זה הגיע בבוקר ולא היה בסדר-היום, ולא הבאתי זאת.
ישראל כץ: אם הוועדה תסכים, אפשר להכניס זאת.
מיכאל קליינר: וזאת, אם מותר.
מיכאל קליינר: האם זה אפשרי?
יוסף יצחק פריצקי: אני רוצה להבין מה קורה בגילה.
מיכאל קליינר: לא רוצה שיהיה אישור, ואחרי זה יגידו: לא בסדר.
יוסף יצחק פריצקי: מביאים לפה בקשה דחופה, וכולם כאן מבוהלים ואומרים: "בטח, גילה" ומרימים את היד, ואז באים האזרחים ואומרים: "אנו כלל לא ממוגנים".
יוסף יצחק פריצקי: ברצוני להבין איפה הכסף.
ישראל כץ: הנה, זה הכסף.
ישראל כץ: זה צריך ללכת לזה סוף-סוף.
יוסף יצחק פריצקי: היושב-ראש, אישרנו פה לפני שלושה חודשים בדיוק בנושא.
יוסף יצחק פריצקי: ברצוני לדעת לאן הלך הכסף הזה.
איתן כבל: לפחות ממה ששמעתי, הטענה היא שהתקציב הספיק רק לחלק מאד קטן ואפילו לא לשכונות בקו החזית.
י' גלוסמן: יושב-הראש ישראל כץ, לא תהיה לנו משכורת ל-1 במאי.
ישראל כץ: אני אאשר.
ישראל כץ: אעלה זאת להצבעה, ואאפשר לחבר-הכנסת ליצמן, אם ירצה, להגיש רביזיה, ואני מקווה שלא ירצה בזה.
ישראל כץ: אני מעמיד להצבעה את פניה מספר 2 לוועדה.
ישראל כץ: ה צ ב ע ה פניה מס' 2 לוועדה נתקבלה.
ישראל כץ: פניה מספר 2 אושרה.
ישראל כץ: אני מאחל לכם בהצלחה.
ישראל כץ: שינויים בתקציב לשנת 2001 (פניה מס' 4 לוועדה)
ישראל כץ: לגבי גילה, אולי נקבל את ההסבר ונחליט לפי ההסבר האם אנו יכולים לדון.
ישראל כץ: נראה האם יש משהו ששנוי במחלוקת או לא.
מיכאל קליינר: השאלה היא האם זה חוקי, אם זה לא היה בסדר-היום.
ישראל כץ: זה יהיה חוקי.
ע' לנג: לקראת סוף השנה שעברה היו החלטות לגבי תיקצוב של הנושא.
ע' לנג: זה התעכב, בגלל שבמשרד ראש הממשלה, לא טעמים מקצועיים של כלכלה אלא מטעמים פוליטיים, רצו בדיוק לחשוב איך עושים זאת.
ע' לנג: בזמנו, תיקצבנו איזה שהוא סכום קטן עבור הסקר שיבדוק ויתן תשובה למשרד ראש הממשלה בדיוק על מה ימליצו שם.
ע' לנג: הסקר הסתיים, ויש עתה צורך לתקצב הרשאה להתחייב כדי לצאת לביצוע העניין.
ע' לנג: העירייה התחילה לבצע על חשבון הבטחה שלנו שנסדיר את העניין התקציבי במלואו.
ע' לנג: יש פה בקשה להסדיר את העניין התקציבי.
ע' לנג: מדובר פה על 36.5 מליון שקל.
יוסף יצחק פריצקי: מכובדי, זכרוני לא מטעה אותי.
יוסף יצחק פריצקי: נדמה לי, שהיה כאן יושב-הראש, חבר-הכנסת אלי גולדשמידט.
יוסף יצחק פריצקי: באתם אלינו, ובדין באתם, ואמרתם שאתם צריכים כסף למיגון גילה.
יוסף יצחק פריצקי: נשאלה פה שאלה האם הכסף הזה צבוע, ואמרו: כן.
ע' לנג: הוא צבוע.
יוסף יצחק פריצקי: זה היה בימים בהם גילה הופגזה, ולא היה אחד שלא הרים פה את היד.
יוסף יצחק פריצקי: אמרנו: "אבל, תעבירו את הכסף, וזה סגור".
יוסף יצחק פריצקי: אמרתם, נשבעתם בנקיטת חפץ, שזה הולך לדבר הזה.
יוסף יצחק פריצקי: לפתע, באים האנשים ואומרים: "אנו בכלל לא מוגנו", ועכשיו אתם מביאים בקשה לתקציב.
יוסף יצחק פריצקי: כמה עבר?
יוסף יצחק פריצקי: בתקנה התקציבית הספציפית הזו- - -
ע' לנג: חבר-הכנסת פריצקי, יש שתי תקנות.
יוסף יצחק פריצקי: הסבר לי מה עבר, כמה ואיך ולמי.
יוסף יצחק פריצקי: ע' לנג: בשנה שעברה העבירו אחד-עשר מליון שקל למיגון גילה, ויש שם כמה היבטים.
יוסף יצחק פריצקי: בתוך אחד עשר מליון השקל היו שישה מליוני שקלים שמשרד החינוך נתן למיגון בתי-ספר.
יוסף יצחק פריצקי: זה למיטב ידיעתי, ואינני רפרנט חינוך, זה בוצע במלואו.
יוסף יצחק פריצקי: אני חושב, שזה בוצע במלואו.
יוסף יצחק פריצקי: חמישה מליוני שקלים נוספים ניתנו על מנת לבדוק את עניין סקר למיגון הבתים עצמה ולראות כמה זה עולה וכו'.
יוסף יצחק פריצקי: כשבאתם לפה, לא אמרתם "סקר".
יוסף יצחק פריצקי: אמרתם, שזה למיגון.
ע' לנג: זה חלק מהמיגון.
יוסף יצחק פריצקי: לא אמרתם "זה לסקר", אלא "זה למיגון".
יוסף יצחק פריצקי: לכן, ישבה כאן כל הוועדה והרימה את היד.
ע' לנג: אבל, המיגון עצמו עולה הרבה יותר.
יוסף יצחק פריצקי: למה כשאתם באים להגיש בקשה, אינכם אומרים שזה לסקר?
ע' לנג: עדיין לא סיימתי את דבריי.
ישראל כץ: משמעות הבקשה היא 73 מליון שקל, כולל ההרשאה להתחייב.
ע' לנג: ההרשאה להתחייב קובעת את גובה ההוצאה.
ישראל כץ: אתה מבקש העברה מסעיף לסעיף.
ע' לנג: זו העברה מסעיף 47 לסעיף 57 - הרשאה להתחייב של 36.5 מליון שקל.
איתן כבל: וכמה ישאר עוד?
ס' אלחנני: אני רוצה להעיר פה משהו.
ע' לנג: אני רוצה להשלים את דבריי.
ע' לנג: חבר-הכנסת פריצקי, לאחר היו כבר הערכות באמצע הסקר, והיה לחץ אדיר להתחיל לבצע, אם אתה זוכר, באחד הימים האחרונים של שנת 2000 באתי לפה וביקשתי 25 מליון שקל נוספים.
ע' לנג: שמנו זאת בתקציב, אך לא הספיקו להוציא זאת באותה שנת תקציב, ואז נכנסנו למהלך של תקציב המשכי שהיה קשה לבצע בו שינויים.
יוסף יצחק פריצקי: האם הוצאת את 25 מליון השקל?
ע' לנג: חלק מהם.
ע' לנג: התחילו לעשות על חשבון הבטחה שלנו, שברגע שיהיה תקציב נתקצב את 25 מליון השקל פלוס 11 ומשהו מליון השקל.
ע' לנג: למעשה, זה יותר טכני.
ע' לנג: זה לא מתחיל עכשיו.
ע' לנג: זה התחיל כבר.
ע' לנג: זו פעולה טכנית, שאני חייב לעשותה בתקציב על מנת להראות זאת.
יוסף יצחק פריצקי: האם אינך יכול להעביר עודף?
יוסף יצחק פריצקי: כלומר, בעצם, אתה אומר: לא תעבירו 25 מליון שקל.
ע' לנג: אני אעביר.
יוסף יצחק פריצקי: האם אתה מבקש מאיתנו להעביר 36.5 מליון שקל ועוד 25 מליון שקל?
ע' לנג: זו הרשאה להתחייב.
ע' לנג: שים לב, שאין פה העברת מזומן, כי המזומן נמצא בעודפים המחוייבים שיעברו.
ע' לנג: מספיקה לי ההרשאה להתחייב לשים זה כדי שאני אכוסה - שהעיריה, ההתחייבות שלה תקפה על-פי חוק.
יוסף יצחק פריצקי: איפה 25 מליון השקל שהעברת?
ע' לנג: בעודפים המחוייבים.
ע' לנג: י' פריצקי: האם הם הוצאו?
יוסף יצחק פריצקי: למה הם לא הוצאו?
ע' לנג: את זה אתה תשאל את העיריה.
ע' לנג: אינני יודע.
ישראל כץ: אם אתה רוצה דיון, זה יהיה בשבוע הבא.
יוסף יצחק פריצקי: אני רוצה דיון פשוט מאד.
יוסף יצחק פריצקי: התשובה היא: כן.
יוסף יצחק פריצקי: נא לדחות זאת.
יוסף יצחק פריצקי: אני רוצה להבין מה נעשה בכסף שהולך למיגון.
מיכאל קליינר: אני רוצה להבין לפני הדיון.
ישראל כץ: במקרה כזה, לא נוכל לקיים את הדיון, ונקיימו בשבוע הבא.
ישראל כץ: יש להביא זאת ולהזמין את האנשים.
יוסף יצחק פריצקי: אני מבקש, שיבוא גם מנהל המינהלת.
מיכאל קליינר: אני קצת מכיר את הדברים, ולכן משהו פה לא מסתדר לי.
מיכאל קליינר: למה, בעצם, במקום להביא לכאן בקשה של הרשאה להתחייב על 36.5 מליון שקל לא באת וביקשת להעביר את העודפים המחוייבים של 25 מליון השקל?
ע' לנג: עודפים מחוייבים הם בקשה שמוגשת בצורה טכנית באופן שונה.
ע' לנג: יש את כל הסעיף, ואי אפשר להפריד תקנה אחת מכל שאר הסעיף כשיש שם הרבה עודפים מחוייבים.
ע' לנג: יש לסגור את השנה כמו שצריך ולהביא זאת כמו שצריך.
ע' לנג: לשאלתך, לאופן הביצוע זה לא משנה.
ע' לנג: מבחינתי, ברגע שיש 36 מליון שקל הרשאה להתחייב, אין לי בעיה מבחינת התקציב.
ע' לנג: הם יכולים לצאת לביצוע.
ע' לנג: זה לא מפריע להם.
ע' לנג: המזומן יבוא בהמשך.
ישראל כץ: זה הוגש לנו ממש ברגע האחרון.
ס' אלחנני: אוסיף שאלה לקראת הדיון הבא.
ס' אלחנני: הסדר הוא, שקודם כל יש הרשאה להתחייב.
ס' אלחנני: הרשאה להתחייב היא רק הרשאה להתחייב, כלומר חותמים חוזים.
ס' אלחנני: בדרך כלל, זה בשביל מפעלי בניה שלא גומרים אותם בשנה אחת.
ס' אלחנני: אם רוצים באותה שנה שגם ייצא הכסף, כנגד ההרשאה להתחייב - זה תמיד בא גם באוצר כנגד הרשאה להתחייב - צריכה להיות גם תוספת בהוצאה, בכסף, במזומן.
ס' אלחנני: אחרת, מה יש לנו כבר?
ס' אלחנני: הוא אומר: "יש לי עודפים מחוייבים משנה שעברה".
ס' אלחנני: האם כנגד העודפים המחוייבים האלה היתה גם הרשאה להתחייב?
ס' לאחנני: לא היתה הרשאה להתחייב כנגד ההוצאה התקציבית.
ס' לאחנני: כלומר, יש לנו את 25 מליון השקל, שזה בסדר גמור.
ס' לאחנני: הם צריכים להוציא זאת.
ס' לאחנני: לא הספיקו להוציא--
מיכאל קליינר: --יוציאו.
ס' אלחנני: --יש עודפים מחוייבים - יוציאו.
ס' אלחנני: זו תקנה מאד נכונה.
ס' אלחנני: אבל, כנגד זה יכולה עכשיו העיריה ללכת ולהתחייב על עוד 36 מליון שקל.
ע' לנג: מה פתאום?
ס' אלחנני: זה מה שכתוב פה.
ע' לנג: זה לא מה שכתוב פה.
ס' אלחנני: אסיים את השאלה, ואתה תכין את התשובה.
ס' אלחנני: כנגד זה יש עתה תוספת הרשאה להתחייב של 36 מליון שקל, שאם רוצים שתהיה לה משמעות צריך להיות גם סעיף הוצאה.
מיכאל קליינר: זו פרוצדורה.
מיכאל קליינר: במצב רגיל, אם לא היה לחץ, הוא היה בא ומביא לכאן את היתרה של 25 מליון השקל.
מיכאל קליינר: היו"ר ישראל כץ: אם כך, יש לו עוד שבוע.
מיכאל קליינר: הוא בא בלחץ, מכיון שכנראה יש לחץ אמיתי.
מיכאל קליינר: לפני שאנו מחליטים לדחות בשבוע, אני רוצה לתת לך הזדמנות להגיד לנו ולענות על השאלה: אם חלילה יגידו לי שזה פיקוח נפש והדחיה הזו עלולה לגרום לזה שמיגון שמתבצע ייעצר- - -
ע' לנג: זה - לא.
ע' לנג: בפירוש, לא.
יוסף יצחק פריצקי: זו הרשאה להתחייב.
יוסף יצחק פריצקי: לו היה זו פיקוח נפש, זה היה בהוצאה.
איתן כבל: אבל, חבר-הכנסת פריצקי, אינני רוצה מחר לפתוח רדיו ויגידו שזה בגללנו.
ע' לנג: את זה אינני יכול להגיד.
ישראל כץ: זה לא בגללנו מסיבה אחת, שהם לא הביאו זאת בזמן.
איתן כבל: זמן זה לא תירוץ.
יוסף יצחק פריצקי: חבר-הכנסת כבל, שְלח אותם אלי.
איתן כבל: בדרך כלל, אני לא מסעים עם חבר-הכנסת קליינר, אבל במקרה הזה אני מסכים איתו.
ישראל כץ: איננו דנים בויכוח תיאורטי.
מיכאל קליינר: שאלה לפרוטוקול - האם הדחיה בשבוע עלולה לגרום לזה שעבודות שמתבצעות או אמורות להתחיל להתבצע היום או מחר ייעצרו?
ע' לנג: אני לא בטוח, ואני לא הגורם המבצע.
ישראל כץ: ביקש חבר-הכנסת פריצקי בקשה.
ישראל כץ: אני רוצה לעשות סדר בעניין.
ישראל כץ: הבקשה לא הגיעה אלינו, אלא כרגע תוך כדי הישיבה, ומעולם לא קרה כך תוך כדי ישיבה.
ישראל כץ: אם היתה כנסת כאן ורוב החברים היו נמצאים - עוד היה אפשר לעשות זאת.
ישראל כץ: נכנסים כאן אלמנטים השנויים באיזו שהיא מחלוקת, ורוצים דיווח מעיריית ירושלים.
ישראל כץ: זה דבר לגיטימי.
ישראל כץ: הוועדה כבר עשתה את שלה, כשאישרה את נושא החירום בזמנו ועשו מזה סקר.
ישראל כץ: ביום ראשון הבא נכניס זאת לסדר-היום.
ישראל כץ: אני מבקש להזמין את נציגי מינהלת גילה ועיריית ירושלים, ונקבל דיווח כדי לוודא את ביצוע העניין.
ישראל כץ: אולי נציג העירייה יגיד, שזה לא מספיק לו.